Творчы праект “Ведаць. Памятаць. Ганарыцца. Па свяшчэнных мясцінах”, распачаты “раёнкай” у красавіку, прысвячаўся тым, хто абараняў нашу Радзіму ад ворага падчас Вялікай Айчыннай вайны. Дзякуючы супрацоўніцтву з сельсаветамі і школамі, дзе сабраны каштоўны матэрыял пра падзеі, якія адбываліся на тэрыторыі канкрэтна ўзятай мясцовасці, а таксама архіўным матэрыялам “АК” і кнізе “Памяць”, чытачы яшчэ і яшчэ раз дакрануліся да суровай ваеннай праўды. Пасля публікацый у рэдакцыю газеты тэлефанавалі людзі, якія хацелі падзяліцца ўражаннямі ад прачытанага, давалі парады, новую інфармацыю. Вялікі ім дзякуй за гэта!